মাত্র ১৮ ঘণ্টার মধ্যেই জম্মু-কাশ্মীরে তৈরি হল কাঠের সেতু, নেপথ্যে ভারতীয় সেনা

ওয়েব ডেস্ক: গ্রামবাসীদের জন্য বিশেষ উদ্যোগ গ্রহণ করল ভারতীয় সেনা (Indian Army)। জম্মু কাশ্মীরে (Jammu and Kashmir) মাত্র ১৮ ঘণ্টার মধ্যে কাঠের সেতু তৈরি করল ভারতীয় সেনা (Indian Army)। সেতু তৈরি করল ভারতীয় সেনার রাষ্ট্রীয় রাইফেল ইউনিট। মেঘভাঙা বৃষ্টিতে ভেসে গিয়েছে বেজা গ্রামের রাস্তা, সেতু। তাই গ্রামবাসীদের যাতায়াতের সুবিধার্থে কাঠের অস্থায়ী সেতু বানিয়ে দিলেন সেনা জওয়ানরা।

উল্লেখ্য, মেঘভাঙা বৃষ্টিতে (Cloudburst) ভেসে গিয়েছে বেজা গ্রামের রাস্তা, সেতু। যার জেরে ভাদরওয়াহ যাওয়ার একমাত্র যোগাযোগ ব্যবস্থা প্রায় অচল হয়ে পড়ে। ভাদরওয়াহ যাওয়ার জন্য প্রাণের ঝুঁকি নিয়ে বাধ্য হয়েই নদী পারাপার করে যাতায়াত করতে হচ্ছিল গ্রামবাসীদের। এই সমস্যা সমাধানেই এগিয়ে আসে ভারতীয় সেনার রাষ্ট্রীয় রাইফেল ইউনিট। দ্রুত গ্রামবাসীদের জন্য মাত্র ১৮ ঘণ্টার মধ্যেই তৈরি করে ফেলে সেতু। নতুন সেতু নির্মাণে স্বস্তির নিশ্বাস ফেলেছেন গ্রামবাসীরা।

আরও পড়ুন: বিজেপি শাসিত রাজ্যে নারকীয় ঘটনা, ধর্ষকের বাড়িতে কিশোরীকে পাঠাল প্রশাসন

গ্রামবাসীরা জানিয়েছেন, সেনার এই পদক্ষেপ না থাকলে ভাদরওয়াহের সঙ্গে যোগাযোগ বিচ্ছিন্ন হয়ে পড়ত। সেনার এই মানবিক উদ্যোগে কৃতজ্ঞতা প্রকাশ করেছেন বেজা গ্রামের বাসিন্দারা। শুধু সীমান্তে নজরদারি নয়, ভারতীয় সেনা ফের প্রমাণ করলেন সাধারণ মানুষের সুবিধার্থে তাঁরা সদাসর্বদা প্রস্তুত।

দেখুন অন্য খবর